Imtella' Ġunju 25, 2020 Ir-Russja bdiet tivvota fuq riformi kostituzzjonali li jekk ikunu approvati, jippermettu lill-president Vladimir Putin biex iservi żewġ termini oħra bħala president. Il-votazzjoni uffiċjali hija skedata għall-ewwel ta' Lulju imma l-postijiet ta' votazzjoni nfetħu ġimgħa qabel biex ikun evitat l-iffullar minħabba l-pandemija tal-Covid-19. L-attivist tal-oppożizzjoni Alexei Navalny qal li jekk it-tibdil ikun approvat, Putin se jingħata l-jedd li jkun president għal għomru/ Min-naħa l-oħra, Putin qal li r-riformi kosituzzjonali huma maħsuba li jassiguraw stabbiltà. Minkejja li Putin ma kkonfermax li se jikkontesta l-elezzjonijiet fl-2024, qal li jrid ikun aċċertat li jkun eliġġibli biex jikkontesthom.